**Mónosbél Községi Önkormányzat Képviselő-testülete**

**3345 Mónosbél, Kossuth L. u. 3. Tel.: 554-087**

**Jegyzőkönyv**

**Készült:** Mónosbél Községi Önkormányzat Képviselő-testületének 2019. szeptember 25. napján 15.00 órakor megtartott üléséről, a Mónosbél, Kossuth L. u. 3. sz. alatti önkormányzati épület tanácskozó termében.

**Napirend**

1. Beszámoló a Bélapátfalvai Közös Önkormányzati Hivatal munkájáról
2. 2020. évi Bursa Hungarica Ösztöndíjpályázat
3. Mónosbél Községi Önkormányzat Képviselő-testületének az SZMSZ-ről szóló 16/2015. (IX.10.) önkormányzati rendelet módosítása
4. Mónosbél Községi Önkormányzat Képviselő-testületének a szociális alapszolgáltatásokról szóló 6/2015. (II.26.) önkormányzati rendelet módosítása
5. Mónosbél Kultúrház bérleti díj megállapítása
6. Településkép védelméről szóló 15/2017. (XII.29.) önkormányzati rendelet felülvizsgálata
7. EFOP-1.5.3-16-2017-00067 kódszámú „Komplex humán erőforrás fejlesztése a bélapátfalvai járásban 2.” pályázati eljárást lezáró döntés
8. Egyéb ügyek, indítványok

|  |  |  |
| --- | --- | --- |
| **Határozat száma** | **Tárgya** | **Határozat határideje** |
| 76/2019. (IX.25.) | Bélapátfalvai Közös Önkormányzati Hivatal beszámolója | 2019. szeptember 25. |
| 77/2019. (IX.25.) | A Bursa Hungarica Felsőoktatási Önkormányzati Ösztöndíjpályázathoz való csatlakozásról | 2019. október 2. |
| 78/2019. (IX.25.) | Mónosbél Kultúrház nagyterem bérleti díjáról | 2019. szeptember 25. |
| 79/2019. (IX.25.) | A településkép védelméről szóló 15/2017. (XII.29.) önkormányzati rendeletet felülvizsgálatáról és megalkotásáról | 2019. október 31. |
| 80/2019. (IX.25.) | EFOP-1.5.3-16-2017-00067 kódszámú, Komplex humán erőforrás fejlesztése a bélapátfalvai járásban 2.” tárgyban hozott Eljárást lezáró döntés elfogadásáról | 2019. szeptember 25. |
| 81/2019. (IX.25.) | A Bélapátfalvai Gyermekjóléti és Szociális Társulás és intézménye 2019. évi költségvetésének módosításáról | 2019. szeptember 25. |
| 82/2019. (IX.25.) | Lángné Árvai Ágnes mónosbéli lakos rendkívüli gyermekvédelmi támogatás iránt kérelmének elbírálása | 2019. október 10. |

|  |  |
| --- | --- |
| **Rendelet száma** | **Tárgya** |
| 13/2019. (IX.26.) | A Szervezeti és Működési Szabályzatról szóló 16/2015. (IX.10.) önkormányzati rendelet módosításáról |
| 14/2019. (IX.26.) | Mónosbél Község Önkormányzat Képviselő-testületének a települési támogatás megállapításának, kifizetésének, folyósításának, valamint felhasználása ellenőrzésének szabályairól és a szociális alapszolgáltatásokról szóló 6/2015. (II.26.) önkormányzati rendelet módosításáról |

Mónosbél, 2019. szeptember 25.

Varga Sándorné Dudásné dr. Géczi Erika

polgármester jegyző

**Jegyzőkönyv**

**Készült:** Mónosbél Községi Önkormányzat Képviselő-testületének 2019. szeptember 25. napján 15.00 órakor megtartott üléséről, a Mónosbél, Kossuth L. u. 3. sz. alatti önkormányzati épület tanácskozó termében.

**Jelen vannak:** Varga Sándorné polgármester

Antal József alpolgármester

Surányi Józsefné önkormányzati képviselő

Hajnákné Koós Zsuzsanna önkormányzati képviselő

Kovács Zoltán önkormányzati képviselő

**Hivatalból jelen van:** Dudásné dr. Géczi Erika jegyző

Dorkóné Magyarovics Marianna jegyzőkönyvvezető

Varga Sándorné polgármester:

Köszönti a képviselő-testület tagjait és Dudásné dr. Géczi Erika jegyzőt.

A jelenléti ív alapján megállapítja, hogy az 5 fő képviselő-testületi tag közül 5 fő megjelent. A döntéshozatalban résztvevők száma: 5 fő, az ülést határozatképesnek nyilvánítja és megnyitja.

**NAPIREND**

1. Beszámoló a Bélapátfalvai Közös Önkormányzati Hivatal munkájáról
2. 2020. évi Bursa Hungarica Ösztöndíjpályázat
3. Mónosbél Községi Önkormányzat Képviselő-testületének az SZMSZ-ről szóló 16/2015. (IX.10.) önkormányzati rendelet módosítása
4. Mónosbél Községi Önkormányzat Képviselő-testületének a szociális alapszolgáltatásokról szóló 6/2015. (II.26.) önkormányzati rendelet módosítása
5. Mónosbél Kultúrház bérleti díj megállapítása
6. Településkép védelméről szóló 15/2017. (XII.29.) önkormányzati rendelet felülvizsgálata
7. EFOP-1.5.3-16-2017-00067 kódszámú „Komplex humán erőforrás fejlesztése a bélapátfalvai járásban 2.” pályázati eljárást lezáró döntés
8. Egyéb ügyek, indítványok

Mónosbél Községi Önkormányzat Képviselő-testülete a napirend megtárgyalását 5 igen szavazattal elfogadta.

**I.Napirend**

**Beszámoló a Bélapátfalvai Közös Önkormányzati Hivatal munkájáról**

Varga Sándorné polgármester:

A Közös Önkormányzati Hivatal munkájáról szóló beszámolót minden képviselő-testületi tag megkapta. Kérdezi Dudásné dr. Géczi Erika jegyzőt, kívánja-e kiegészíteni a beszámolót.

Dudásné dr. Géczi Erika jegyző:

Elmondja, hogy a beszámoló részletesen tartalmaz minden olyan adatot, amely a Bélapátfalvai Közös Önkormányzati Hivatal munkájához kapcsolódik, a beszámoló a 2018. év és 2019. I. félév tevékenységéről szól. Amennyiben van kérdés, azokra szívesen válaszol.

Antal József alpolgármester:

Véleménye szerint a Hivatal jól működik, meg van elégedve a kollégák munkájával.

Varga Sándorné polgármester:

A beszámoló adatait áttekintve, meglátása szerint a két kistelepülés (Mónosbél, Bükkszentmárton) vonatkozásában hasonlóak az adatok.

Kéri a képviselő-testület tagjait, hogy szavazzanak a Bélapátfalvai Közös Önkormányzati Hivatal munkájáról szóló beszámolóról az előterjesztés szerint.

A döntéshozatalban résztvevők száma 5 fő.

Mónosbél Községi Önkormányzat Képviselő-testülete 5 igen szavazattal az alábbi határozatot fogadta el:

**76/2019. (IX.25.) sz. Képviselő-testületi határozat**

Mónosbél Községi Önkormányzat Képviselő-testülete megtárgyalta és elfogadta a Bélapátfalvai Közös Önkormányzati hivatal 2018.-2019. I. félévi tevékenységéről szóló beszámolót.

Határidő: 2019. szeptember 25.

Felelős: Dudásné dr. Géczi Erika

jegyző

**II.Napirend**

**2020. évi Bursa Hungarica Ösztöndíjpályázat**

Varga Sándorné polgármester:

Minden képviselő-testületi tag megkapta a Bursa Hungarica Felsőoktatási Önkormányzati Ösztöndíjpályázat „A” és „B” típusú pályázati kiírását. Elmondja, hogy az önkormányzat az Emberi Erőforrások Minisztériumával együttműködve az 51/2007. (III.26.) Kormányrendelet alapján 2020. évben is részt vehet a pályázaton, és a pályázat során támogathatja a hátrányos helyzetű, szociálisan rászoruló fiatalok felsőoktatásban való részvételét. Hallgatónként, havonta a tanulmányi eredménytől függetlenül, a szociális rászorultság alapján (az egy főre jutó havi nettó jövedelem nem haladja meg az öregségi nyugdíj mindenkori legkisebb összegének 300%-át, ami jelenleg 85 500 Ft) 3.000 Ft összegben határoznák meg a támogatás összegét.

Kéri a képviselő-testület tagjait, hogy szavazzanak a Bursa Hungarica Felsőoktatási Önkormányzati Ösztöndíjpályázathoz való csatlakozásról az előterjesztés szerint.

A döntéshozatalban résztvevők száma 5 fő.

Mónosbél Községi Önkormányzat Képviselő-testülete 5 igen szavazattal az alábbi határozatot fogadta el:

**77/2019. (IX.25.) Képviselő-testületi határozat**

Mónosbél Község Önkormányzat Képviselő-testülete megtárgyalta az önkormányzat „A” és „B” típusú Bursa Hungarica Felsőoktatási Önkormányzati Ösztöndíjpályázat 2020. évi pályázati fordulójában való részvételi szándékát és úgy határozott, hogy Mónosbél Község Önkormányzata az Emberi Erőforrások Minisztériummal együttműködve 2020. évre kiírja az „A” és „B” típusú Bursa Hungarica Felsőoktatási Önkormányzati Ösztöndíjpályázatot a - mellékelt pályázati kiírásoknak megfelelően- szociális rászorultság alapján (az egy főre jutó havi nettó jövedelem nem haladja meg az öregségi nyugdíj mindenkori legkisebb összegének 300%-át, amely jelenleg 85 500 Ft), tanulmányi eredménytől függetlenül bírálja el.

A támogatás összegét 3000 Ft/hó/hallgató összegben állapítja meg az önkormányzat.

Határidő: 2019. október 2.

Felelős: Varga Sándorné

polgármester

**III.Napirend**

**Mónosbél Községi Önkormányzat Képviselő-testületének az SZMSZ-ről szóló 16/2015. (IX.10.) önkormányzati rendelet módosítása**

Varga Sándorné polgármester:

Mónosbél Községi Önkormányzat Képviselő-testületének a Szervezeti és Működési Szabályzatát módosítani szükséges amiatt, mert az SZMSZ 5. számú melléklete szerinti kormányzati funkciók mellett újabb kormányzati funkciók felvétele szükséges (mezőgazdasági támogatások, egyéb szociális pénzbeli és természetbeni támogatások). A rendelet módosításáról az anyagot minden képviselő-testületi tag megkapta.

Kéri a képviselő-testület tagjait, hogy tárgyalják meg és szavazzanak a Szervezeti és Működési Szabályzatról szóló önkormányzati rendelet 5. sz. mellékletének módosításáról az előterjesztés szerint.

A döntéshozatalban résztvevők száma 5 fő.

Mónosbél Községi Önkormányzat Képviselő-testülete 5 igen szavazattal elfogadta a Mónosbél Községi Önkormányzat Képviselő-testületének **13/2019. (IX.26.)** önkormányzati rendeletét a Szervezeti és Működési Szabályzatról szóló 16/2015. (IX.10.) önkormányzati rendelet módosításáról. (1. sz. melléklet)

**IV.NAPIREND**

**Mónosbél Községi Önkormányzat Képviselő-testületének a szociális alapszolgáltatásokról szóló 6/2015. (II.26.) önkormányzati rendelet módosítása**

Varga Sándorné polgármester:

Tájékoztatja a képviselő-testület tagjait, hogy a települési támogatás megállapításának, kifizetésének, folyósításának, valamint felhasználása ellenőrzésének szabályairól és a szociális alapszolgáltatásokról szóló 6/2015. (II.26.) önkormányzati rendeletet módosítani szükséges, a módosításról az előterjesztést minden képviselő-testületi tag megkapta. A települési támogatásra tűzifa formájában való jogosultság feltételeként meghatározott jövedelemhatárt célszerű növelni, mivel a minimálbér emelkedésével egyre kevesebben jogosultak az említett támogatásokra. A jövedelemhatárok az öregségi nyugdíj mindenkori legkisebb összegéhez kötődnek, mely jelenleg 28.500 forint. Javasolja, hogy az önkormányzati rendelet 11. § (1) bekezdését módosítsák aszerint, hogy a jövedelemhatárt a mindenkori öregségi nyugdíj 600 %-ában határozzák meg.

Antal József alpolgármester:

Támogatja a javaslatot, mert a jövedelemhatár emelésével még több család kaphat segítséget.

Varga Sándorné polgármester:

Kéri a képviselő-testület tagjait, hogy tárgyalják meg és szavazzanak a 6/2015. (II.26.) önkormányzati rendelet 11. § (1) bekezdésének módosításáról az előterjesztés szerint.

A döntéshozatalban résztvevők száma 5 fő.

Mónosbél Községi Önkormányzat Képviselő-testülete 5 igen szavazattal elfogadta a Mónosbél Községi Önkormányzat Képviselő-testületének **14/2019. (IX.26.)** önkormányzati rendeletét a települési támogatás megállapításának, kifizetésének, folyósításának, valamint felhasználása ellenőrzésének szabályairól és a szociális alapszolgáltatásokról szóló 6/2015. (II.26.) önkormányzati rendelet módosításáról. (2. sz. melléklet)

**V.NAPIREND**

**Kultúrház nagyterem bérleti díj megállapítása**

Varga Sándorné polgármester:

Elmondja, hogy előfordul, hogy a Kultúrház nagytermét különböző rendezvényekre időnként szeretnék bérbe venni. Emiatt javasolja, hogy a helyiség bérleti díját fűtési szezonon kívül 6 000 Ft/óra, fűtési szezonban 8 000 Ft/óra összegben határozza meg a Képviselő-testület. Esetleg van-e valakinek véleménye, kérdése ezzel kapcsolatosan?

Kéri a képviselő-testület tagjait, hogy szavazzanak a Kultúrház nagytermének bérleti díjáról az előterjesztés szerint.

A döntéshozatalban résztvevők száma 5 fő.

Mónosbél Községi Önkormányzat Képviselő-testülete 5 igen szavazattal az alábbi határozatot fogadta el:

**78/2019. (IX.25.) sz. Képviselő-testületi határozat**

Mónosbél Községi Önkormányzat Képviselő-testülete megtárgyalta és elfogadja a Mónosbél Kultúrház nagyterem (3345 Mónosbél, Kossuth L. út 3., hrsz.: 52.) bérleti díját:

|  |  |  |
| --- | --- | --- |
|  | Fűtési szezonon kívül | Fűtési szezonban |
| Nagyterem | 6 000 Ft/óra | 8 000 Ft/óra |

Határidő: 2019. szeptember 25.

Felelős: Varga Sándorné

polgármester

**VI.NAPIREND**

**Településkép védelméről szóló 15/2017. (XII.29.) önkormányzati rendelet felülvizsgálata**

Varga Sándorné polgármester:

Tájékoztatja a képviselő-testület tagjait, hogy a Heves Megyei Kormányhivatal Törvényességi Felügyeleti Osztálya javasolta a településkép védelméről szóló önkormányzati rendelet felülvizsgálatát. A javaslatban foglaltaknak megfelelően új rendelet elfogadását javasolják, a véleményezési eljárást a települési főépítész kezdeményezte az eljárásban érintett szerveknél. A módosítással kapcsolatos anyagot minden képviselő-testületi tag megkapta.

Kéri a képviselő-testület tagjait, hogy szavazzanak a településkép védelméről szóló 15/2017 (XII.29.) önkormányzati rendelet felülvizsgálatáról szóló határozati javaslat megtárgyalásáról és elfogadásáról az előterjesztés szerint.

A döntéshozatalban résztvevők száma 5 fő.

Mónosbél Községi Önkormányzat Képviselő-testülete 5 igen szavazattal az alábbi határozatot fogadta el:

**79/2019. (IX.25.) sz. Képviselő-testületi határozat**

Mónosbél Község Önkormányzat Képviselő-testülete megtárgyalta a Heves Megyei Kormányhivatal Hatósági Főosztály Törvényességi Felügyeleti Osztályának HE/TFO/01000-19/2019. ügyiratszámú javaslatát és az abban foglaltakkal egyetért.

Mónosbél Község Önkormányzat Képviselő-testülete a településkép védelméről szóló 15/2017. (XII.29.) önkormányzati rendeletet felülvizsgálta, a javaslatnak megfelelően átdolgozta és a folyamatban lévő véleményezési eljárás lezárását követően a településkép védelméről szóló rendeletét megalkotja.

Határidő: 2019. október 31.

Felelős: Varga Sándorné

polgármester

**VII.NAPIREND**

**EFOP-1.5.3-16-2017-00067 kódszámú „Komplex humán erőforrás fejlesztése a bélapátfalvai járásban 2.” pályázati eljárást lezáró döntés**

Varga Sándorné polgármester:

Tájékoztatja a képviselő-testület tagjait, hogy a „Komplex humán erőforrás fejlesztése a bélapátfalvai járásban 2.” tárgyban a Bíráló Bizottság az eljárás lezárására vonatkozóan döntési javaslatot tett. A Bíráló Bizottság javaslata alapján Balaton Községi Önkormányzata, mint Ajánlatkérő, a Szalajka Team Kft. és a One Online Kft., mint közös ajánlattevők ajánlatát érvénytelenné nyilvánította az 1., 2., 3., 4. illetve az 5. ajánlati részek vonatkozásában.

Kéri a képviselő-testület tagjait, hogy szavazzanak az eljárást lezáró döntés elfogadásáról az előterjesztés szerint.

A döntéshozatalban résztvevők száma 5 fő.

Mónosbél Községi Önkormányzat Képviselő-testülete 5 igen szavazattal az alábbi határozatot fogadta el:

**80/2019. (IX.25.) sz. Képviselő-testületi határozat**

Mónosbél Község Önkormányzat Képviselő-testülete megtárgyalta és elfogadja Balaton Község Önkormányzat, mint Ajánlatkérő által, a Bíráló Bizottság javaslata alapján, a „Komplex rendezvényszervezési szolgáltatások ellátása az EFOP-1.5.3-16-2017-00067 kódszámú, Komplex humán erőforrás fejlesztése a bélapátfalvai járásban 2.” tárgyban

a Szalajka Team Ingatlanhasznosító Kft. és One Online Szolgáltató és Tanácsadó Kft. (3348 Szilvásvárad, Egri út 2., 11816706210 és 3300 Eger, Maklári utca 58. fsz. 2., 14911295210), mint közös ajánlattevők ajánlatának 1., 2., 3., 4. és 5. ajánlati részének érvénytelenné nyilvánítása vonatkozásában hozott Eljárást lezáró döntését.

Határidő: 2019. szeptember 25.

Felelős: Varga Sándorné

polgármester

**VIII.NAPIREND**

**Egyéb ügyek, indítványok**

Varga Sándorné polgármester:

Tájékoztatja a Képviselő testület tagjait, hogy a Bélapátfalvai Gyermekjóléti és Szociális Társulás 2019. évi költségvetését módosítani szükséges a bevételek és kiadások módosulása miatt. Az ezzel kapcsolatos előterjesztést minden képviselő-testületi tag megkapta.

Kéri a képviselő-testület tagjait, hogy szavazzanak a Bélapátfalvai Gyermekjóléti és Szociális Társulás 2019. évi költségvetés módosításának elfogadásáról az előterjesztés szerint.

A döntéshozatalban résztvevők száma 5 fő.

Mónosbél Községi Önkormányzat Képviselő-testülete 5 igen szavazattal az alábbi határozatot fogadta el:

**81/2019. (IX.25.) sz. Képviselő-testületi határozat**

Mónosbél Községi Önkormányzat Képviselő-testülete megtárgyalta és elfogadta a Bélapátfalvai Gyermekjóléti és Szociális Társulás és intézménye 2019. évi költségvetésének módosítását.

Határidő: 2019. szeptember 25.

Felelős: Varga Sándorné

polgármester

Varga Sándorné polgármester:

Tájékoztatja a Képviselő-testület tagjait, hogy a tervezett sportpark munkálatainak előkészítése elkezdődött. Eredetileg a faluház előtt szerették volna kialakítani, azonban a szakemberekkel egyeztetve kiderült, hogy az a helyszín nem megfelelő, így a játszótér területén kap helyet a kb. 8x10 m alapterületű sportpark. Véleménye szerint ez ideálisabb olyan szempontból is, hogy amíg a gyermekek a játszótéren játszanak, a szülőnek lehetősége lesz kicsit sportolni. A területet akadály-mentesítését meg kell majd oldani.

Antal József alpolgármester:

A sportparkban szabadtéri tornaszerek lesznek?

Varga Sándorné polgármester:

Igen, tud mutatni tervet a leendő sportparkról és a kivitelezőktől már hasonló, meglévő sportparkról is kapott képet.

Antal József alpolgármester:

Elmondja, hogy bízik benne, hogy ez a sportpark sokáig jó állapotban marad. Hasonlót látott már, nagyon jó ötletnek tartja.

Varga Sándorné polgármester:

Elmondja, hogy egy másik jó híre is van, az orvosi eszközök leszállítása az orvosi rendelőbe nagyrészt megtörtént, már csak egy-két kisebb dolog hiányzik. Sikerült egy félautomata defibrillátort beszerezni. A háziorvos azt mondta, hogy a készüléket célszerű lenne hozzáférhetővé tenni, valamint tájékoztatni a mentőket, és egyéb szerveket a készülék meglétéről, mert a környéken sehol nincs ilyen. A készüléket az orvosi váróban szeretnék elhelyezni, ahol egy széfet alakítanak ki és megfelelő riasztóberendezéssel látják majd el, mely az üveg betörésekor telefonon jelez a hozzá tartozó számon. A lakosságot is tájékoztatni fogják ezzel kapcsolatban, hogy mindenki tudjon róla. Reméli, hogy nem lesz rá szükség, de ha igen, akkor elérhető legyen a készülék mindenki számára.

Antal József alpolgármester:

Ez nagyon jó hír, az pedig különösen, hogy egy ilyen kistelepülés, mint Mónosbél, rendelkezik ilyen készülékkel.

Varga Sándorné polgármester:

Van-e még valakinek egyéb észrevétele, javaslata?

Antal József alpolgármester:

Elmondja, hogy a szénosztályozó szénkiadójánál van egy létra, amely nagyon balesetveszélyes, akár a gyerekek is felmászhatnak rá. Ennek a lehetőségét meg kellene szüntetni, nehogy baleset legyen. A létrát le kellene szereltetni akkor is, ha a hidat és az épületet nem bontják el.

Tájékoztatja a Képviselő-testület tagjait, hogy 2019. szeptember 20-án a polgárőrség szervezésében szemétgyűjtési akciót tartottak, a tardosi sorompó és a mikófalvai elágazó közötti területen, ahol 3 m3 mennyiségű szemetet szedtek össze. Az akcióban 9 fő vett részt, a polgárőrök mellett civilek is, ezúton is szeretné megköszönni minden résztvevőnek a segítséget.

Varga Sándorné polgármester:

Az lenne a jó, ha egyáltalán nem kellene szemetet gyűjteni, ha az emberek nem szemetelnének. Ezúton köszöni a polgárőrség és a résztvevők munkáját.

Mónosbél Község Önkormányzat Képviselő-testülete Magyarország helyi önkormányzatairól szóló 2011. évi CLXXXIX. törvény 46. § (2) bekezdés a.) pontja alapján a továbbiakban zárt ülést tart, mivel önkormányzati hatósági ügyet tárgyal.

k.m.f.

Varga Sándorné Dudásné dr. Géczi Erika

polgármester jegyző

**Mónosbél Községi Önkormányzat Képviselő-testületének 2019. szeptember 25. napján megtartott üléséről készült jegyzőkönyv folytatása a zárt ülésről.**

Varga Sándorné polgármester

Tájékoztatja a Képviselő-testület tagjait, hogy Lángné Árvai Ágnes Mónosbél, Rózsa u. 18. szám alatti lakos rendkívüli gyermekvédelmi támogatás megállapítása iránt kérelmet nyújtott be az önkormányzathoz. Ismerteti a család jövedelmi viszonyát, az elkészített környezettanulmány tartalmát. Elmondja, hogy a családban az egy főre jutó havi jövedelem alapján jogosultak a támogatásra. Javasolja, hogy a rendkívüli gyermekvédelmi támogatás 3.000 forint/gyermek összegben kerüljön megállapításra.

Kéri a Képviselő-testület tagjait, szavazzanak a rendkívüli gyermekvédelmi támogatás iránt benyújtott kérelemről az elmondottak szerint.

A döntéshozatalban résztvevők száma 5 fő.

Mónosbél Községi Önkormányzat Képviselő-testülete 5 igen szavazattal az alábbi határozatot fogadta el:

**82/2019. (IX.25.) Képviselő-testületi határozat**

Mónosbél Községi Önkormányzat Képviselő-testülete Lángné Árvai Ágnes (születési neve: Árvai Ágnes, szül.: Eger, 1968.11.17. an.: Szőke Magdolna Rozália TAJ szám: 077 417 550) 3345 Mónosbél Rózsa u. 18. sz. alatti lakos kérelmére

**nk. Láng Dorottya Réka (Eger, 1999.12.20.) 3.000,- Ft**

**kk. Láng Emese Csenge (Eger, 2003.01.19.) 3.000,- Ft**

összegben rendkívüli gyermekvédelmi támogatást állapít meg.

Bélapátfalvai Közös Önkormányzati Hivatal Pénzügyi és Vagyongazdálkodási Csoportja gondoskodik az összeg kiutalásáról nevezett részére.

A határozat a szociális igazgatásról és szociális ellátásokról szóló 1993. évi III. törvény (továbbiakban Szt.) 45. §-án, valamint Mónosbél Községi Önkormányzat Képviselő-testületének a települési támogatás megállapításának, kifizetésének, folyósításának, valamint felhasználása ellenőrzésének szabályairól és a szociális alapszolgáltatásokról szóló 6/2015.(II.26.) önkormányzati rendelet (továbbiakban: ÖR.) 9. §-a és az általános közigazgatási rendtartásról szóló 2016. évi CL. törvény (továbbiakban: Ákr.) 80. § (1) bekezdése és 81. § (2) bekezdés a) pontja alapján – ellenérdekű ügyfél hiányában – egyszerűsített döntéssel hoztam meg, mivel az ügyfél kérelmének teljes egészében helyt adtam.

Hatóságom hatáskörét az Szt. 25. §. (3) bekezdés b) pontja és az Ö.R. 3. § (4) bekezdése, illetékességét pedig az Szt. 32/A. § (1) bekezdése és az Ákr. 16. §-a állapítja meg állapítja meg.

Határidő: 2019. október 10.

Felelős: Dudásné dr. Géczi Erika

jegyző

Varga Sándorné polgármester:

Mivel más ügy, indítvány nem volt, megköszöni a képviselő-testület tagjainak az ülésen való részvételt, az ülést bezárja.

k.m.f.

Varga Sándorné Dudásné dr. Géczi Erika

polgármester jegyző